TMB-T1 ต้องแปลงสิทธิ.!?
นกหวีดเป่าหมดเวลาลงแล้ว..แบบเหงา ๆ กรณีการซื้อขายใบสำคัญแสดงสิทธิแบบโอนสิทธิได้ของธนาคารทหารไทย (TMB-T1) ด้วยราคาปิดสุดท้ายแค่ 0.01 บาท เอาเป็นว่าคนที่มีอยู่โดยไม่ได้ทำอะไรเลย จะมีต้นทุนการแปลงสิทธิที่แทบไม่ต่างอะไรเลยกับคนที่มีต้นทุนราคาสุดท้าย.!!
24 ต.ค. 2562

สำนักข่าวรัชดา
นกหวีดเป่าหมดเวลาลงแล้ว..แบบเหงา ๆ กรณีการซื้อขายใบสำคัญแสดงสิทธิแบบโอนสิทธิได้ของธนาคารทหารไทย (TMB-T1) ด้วยราคาปิดสุดท้ายแค่ 0.01 บาท เอาเป็นว่าคนที่มีอยู่โดยไม่ได้ทำอะไรเลย จะมีต้นทุนการแปลงสิทธิที่แทบไม่ต่างอะไรเลยกับคนที่มีต้นทุนราคาสุดท้าย.!!
จากราคาแปลงสิทธิ 1.40 บาท อัตราส่วน 1 TMB-T1 ได้ 1 หุ้น TMB โดยมีไทม์ไลน์การใช้สิทธิแปลง TSR-T1 คือแจ้งจำนงและชำระค่าแปลงสิทธิ ระหว่างวันที่ 8-22 พ.ย.62 และวันใช้สิทธิ 25 พ.ย.62
แต่ว่า..ราคา TMB ล่าสุดอยู่แค่ 1.42 บาท จึงเป็นเหตุให้ลังเลและตั้งคำถามว่า “ควรแปลงสิทธิ” ดีหรือไม่ หรือควรปล่อยให้หมดอายุไปแบบไร้ประโยชน์..!?
จุดที่น่าสนใจคือราคาหุ้น TMB จะนิ่งซึมกะทืออยู่แบบนี้กันเลยเชียวหรือ.!? คำตอบคือไม่ใช่แน่ ๆ และด้วยเงื่อนไขการเพิ่มทุนครั้งนี้ มันมีทั้ง RO และ PP ที่สัมพันธ์กันอยู่ ความจำเป็นที่ต้องการให้ผู้ถือหุ้นเดิมแปลงสิทธิ TMB-T1 เป็นหุ้น TMB ยิ่งมากยิ่งดี.!!
โจทย์จึงอยู่ตรงที่จะ “มีอะไรเป็นแรงจูงใจให้แปลงสิทธิ” เพราะราคาหุ้น TMB ล่าสุด 1.42 บาท อาจสร้างแรงจูงใจไม่เพียงพอ แม้มีกลยุทธ์ “แปลงสิทธิปุ๊บ รับปันผลปั๊บ” ก็ตาม
สิ่งที่เป็นแรงจูงใจได้อย่างมีประสิทธิภาพ คือ ทำอย่างไรก็ได้ ที่จะให้หุ้น TMB ขยับไปมากกว่านี้ เพื่อให้เพียงพอต่อการตัดสินใจครั้งสุดท้ายว่า “ควรแปลงสิทธิดีหรือไม่”.!?
ตามทฤษฎีว่าด้วยแรงจูงใจ เชื่อว่าก่อนถึงวันที่ 8 พ.ย.62 ราคาหุ้น TMB จะเคลื่อนไหวเชิงบวกอย่างมีนัยสำคัญ เพื่อกระตุ้นให้ผู้ถือ TMB-T1 ตัดสินใจแปลงสิทธิมากขึ้น
กรณีนี้มีความเป็นไปได้สูง เมื่อดูจากราคาเป้าหมายหุ้น TMB จากโบรกเกอร์หลายสำนักให้ไว้เฉลี่ยอยู่ที่ 1.80-2.00 บาท เท่ากับว่ามีอัพไซด์อยู่มากโขทีเดียว
ที่สำคัญ “กองทุนวายุภักษ์” ในฐานะผู้ใช้สิทธิแปลง TMB-T1 แทนกระทรวงการคลัง ดูไม่น่าจะแฮปปี้แน่ หากเห็นราคาหุ้น TMB คลานเป็นหอยทากแบบนี้ เพราะเท่ากับว่าไม่มีส่วนต่างให้พอร์ตได้มีกำไรอะไรเลย..!!
ดูจากเกมนี้ผู้มี TMB-T1 ไว้ในครอบครองสมควรต้องแปลงสิทธิ เป็นหุ้น TMB ไม่ต้องไปคิดอะไรมาก อย่างน้อยหลายท่านก็แทบไม่มีต้นทุนการได้มาซึ่ง TMB-T1 กันอยู่แล้ว..!!
หรืออย่างน้อยใครติดดอยสูง TMB ก็จะได้ถือโอกาส “ถัวราคาตันทุน” ไปด้วย..!!
…อิ อิ อิ…